Številka: 110-16/2025-6201-1

Datum: 19. 5. 2025

Na podlagi 68. in 70. člena Zakona o javnih uslužbencih (Uradni list RS, št. [56/02](https://www.tax-fin-lex.si/Dokument/Podrobnosti?rootEntityId=E_a3b8a296-7f18-4130-8149-31e4748672e0), [110/02 - ZDT-B](https://www.tax-fin-lex.si/Dokument/Podrobnosti?rootEntityId=aE_d2d04550-7107-45c0-af89-4ecb8d04f868), [2/04 - ZDSS-1](https://www.tax-fin-lex.si/Dokument/Podrobnosti?rootEntityId=aE_46c00175-6b13-4616-9ebe-86d366a1c5fb), [50/04 - ZPol-C](https://www.tax-fin-lex.si/Dokument/Podrobnosti?rootEntityId=aE_e462ebcc-e3d8-4aaf-a435-4a0722e2f196), [23/05](https://www.tax-fin-lex.si/Dokument/Podrobnosti?rootEntityId=aE_dfce6efb-7998-4cd6-8760-57c93b9f2810), [62/05 - odl. US](https://www.tax-fin-lex.si/Dokument/Podrobnosti?rootEntityId=aE_3668c59b-c09c-4d79-8f46-b7f583689d17), [75/05 - odl. US](https://www.tax-fin-lex.si/Dokument/Podrobnosti?rootEntityId=aE_06e047bd-307f-4f3b-96d9-feb094d2f85d), [113/05](https://www.tax-fin-lex.si/Dokument/Podrobnosti?rootEntityId=aE_7019b6ba-cd39-476d-bbad-29989f221174), [21/06 - odl. US](https://www.tax-fin-lex.si/Dokument/Podrobnosti?rootEntityId=aE_59350470-1ab3-4f10-8815-4d54da66725e), [68/06 - ZSPJS-F](https://www.tax-fin-lex.si/Dokument/Podrobnosti?rootEntityId=aE_25a437fd-ffdf-47d3-b736-a7919d1cd500), [131/06 - odl. US](https://www.tax-fin-lex.si/Dokument/Podrobnosti?rootEntityId=aE_0473edaa-ee41-4c26-a55e-98ea495c6105), [33/07](https://www.tax-fin-lex.si/Dokument/Podrobnosti?rootEntityId=aE_a52486d8-e366-4f30-bf08-182f9b154a7c), [65/08](https://www.tax-fin-lex.si/Dokument/Podrobnosti?rootEntityId=8e274b74-7dbe-4de2-aa53-f01ba3576eeb), [69/08 - ZTFI-A](https://www.tax-fin-lex.si/Dokument/Podrobnosti?rootEntityId=37d21f5b-9e5f-4890-a806-654030b36301), [69/08 - ZZavar-E](https://www.tax-fin-lex.si/Dokument/Podrobnosti?rootEntityId=61289b6c-ff44-485c-8762-bf597837dc11), [40/12 - ZUJF](https://www.tax-fin-lex.si/Dokument/Podrobnosti?rootEntityId=02f688e8-a2f1-40c8-978c-ea6de61d093b), [63/13 - ZS-K](https://www.tax-fin-lex.si/Dokument/Podrobnosti?rootEntityId=d5ebfc55-bafe-4b8c-a138-9614a8b9daee), [158/20 - ZIntPK-C](https://www.tax-fin-lex.si/Dokument/Podrobnosti?rootEntityId=d9fa21c9-3fd4-4494-8483-23a071b5ae70), [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb – v nadaljevanju ZJU) in 25. člena Zakona o delovnih razmerjih (Uradni list RS, št. [21/13](https://www.tax-fin-lex.si/Dokument/Podrobnosti?rootEntityId=179e76ef-f795-4e7a-9437-4747ade00ea9), [78/13](https://www.tax-fin-lex.si/Dokument/Podrobnosti?rootEntityId=d8b03479-615d-4cfb-8718-31be942e900f), [47/15 - ZZSDT](https://www.tax-fin-lex.si/Dokument/Podrobnosti?rootEntityId=66e71d6e-420c-4917-b1c4-64d05554e241), [33/16 - PZ-F](https://www.tax-fin-lex.si/Dokument/Podrobnosti?rootEntityId=578e6001-6b7c-4741-ba73-bb8ba6a6ca3b), [52/16](https://www.tax-fin-lex.si/Dokument/Podrobnosti?rootEntityId=2ea792c5-fe3a-4a28-b745-16c353467849), [15/17 - odl. US](https://www.tax-fin-lex.si/Dokument/Podrobnosti?rootEntityId=6c8d775d-5e81-44e9-936e-a558d791cfad), [22/19 - ZPosS](https://www.tax-fin-lex.si/Dokument/Podrobnosti?rootEntityId=b0226b31-f509-42e0-b47b-b25e0737ae5f), [81/19](https://www.tax-fin-lex.si/Dokument/Podrobnosti?rootEntityId=f924c5b8-059d-401b-86dc-38d74bda637d), [36/20 - ZIUPPP](https://www.tax-fin-lex.si/Dokument/Podrobnosti?rootEntityId=d8613c65-23a4-41ea-b31e-dcb3fdcca97a), [49/20 - ZIUZEOP](https://www.tax-fin-lex.si/Dokument/Podrobnosti?rootEntityId=277ed0b6-c570-4a7c-8838-13732406d359), [61/20 - ZIUZEOP-A](https://www.tax-fin-lex.si/Dokument/Podrobnosti?rootEntityId=83d8499d-2956-4a75-a1b3-62b7b917d48e), [80/20 - ZIUOOPE](https://www.tax-fin-lex.si/Dokument/Podrobnosti?rootEntityId=d15d79ef-e86d-456c-bfa9-ef83de6ed546), [98/20 - ZIUPDV](https://www.tax-fin-lex.si/Dokument/Podrobnosti?rootEntityId=de3c52e7-8d2e-4023-9abe-a279eb01b99d), [152/20 - ZZUOOP](https://www.tax-fin-lex.si/Dokument/Podrobnosti?rootEntityId=d1309f9f-04a2-42f3-9e20-5e9f36caadff), [175/20 - ZIUOPDVE](https://www.tax-fin-lex.si/Dokument/Podrobnosti?rootEntityId=16bf06d3-cc04-4035-a363-c725ccb7e6f8), [203/20 - ZIUPOPDVE](https://www.tax-fin-lex.si/Dokument/Podrobnosti?rootEntityId=6c2dd300-3f90-4eef-b5fe-adfb40021f32), [15/21 - ZDUOP](https://www.tax-fin-lex.si/Dokument/Podrobnosti?rootEntityId=f649889a-fb64-4a2a-bfd4-33393490cbc4), [28/21 - odl. US](https://www.tax-fin-lex.si/Dokument/Podrobnosti?rootEntityId=c8fa0398-f8ab-4281-865e-949e2666abec), [15/22](http://www.uradni-list.si/1/objava.jsp?sop=2022-01-0215) in [54/22](http://www.uradni-list.si/1/objava.jsp?sop=2022-01-1186) – ZUPŠ-1, 114/23, 136/23-ZIUZDS) Upravna enota Ajdovščina, Vipavska cesta 11b, 5270 Ajdovščina, objavlja prosto uradniško delovno mesto,

**SVETOVALEC - PRIPRAVNIK v Oddelku za okolje, prostor in kmetijstvo (šifra DM 101),** za določen čas 10 mesecev, s polnim delovnim časom.

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* še niso bili v delovnem razmerju na delovnem mestu za katero je bila pogoj stopnja izobrazbe iz zgornje alineje,
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Ur. l. RS, št. 28/09, v nadaljevanju Pravilnik) ter 1. odstavkom 106. člena ZJU **je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela.** Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Naloge delovnega mesta:

- usposabljanje po programu pripravništva,

- usposabljanje za vodenje upravnih postopkov v upravnih zadevah na prvi stopnji,

- usposabljanje za opravljanje drugih upravnih nalog podobne zahtevnosti.

Izbrani kandidat se bo usposabljal po programu pripravništva v Oddelku za okolje, prostor in kmetijstvo, predvsem na področju okolja in prostora.

Prijava mora vsebovati:

1. izjavo o izpolnjevanju pogoja zahtevane izobrazbe, iz katere mora biti razvidna raven/stopnja in smer izobrazbe ter leto in ustanova, na kateri je bila izobrazba pridobljena,
2. izjavo, da v skladu z 2. členom Pravilnika o trajanju pripravništva, načinu, poteku in programu usposabljanja pripravnikov in 1. odstavkom 106. člena Zakona o javnih uslužbencih gre za prvo delovno razmerje na delovnem mestu z zahtevano izobrazbo
3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,

- zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

4. izjavo kandidata, da dovoljuje Upravni enoti Ajdovščina pridobitev podatkov iz 1. in 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijava mora biti oddana na predpisanem obrazcu, ki je sestavni del objave prostega delovnega mesta, z natančno izpolnjenimi rubrikami, ter priloženo, izpolnjeno in podpisano izjavo o izpolnjevanju pogojev.

Z izbranim kandidatom bo sklenjeno delovno razmerje za določen čas 10 mesecev, za čas opravljanja pripravništva, s polnim delovnim časom. Izbrani kandidat bo delo opravljal v prostorih Upravne enote Ajdovščina, Vipavska cesta 11 b, 5270 Ajdovščina.

Izbrani kandidat ne bo imenovan v uradniški naziv. Skladno s 73. členom ZJU se mu določijo pravice in obveznosti glede na naziv svetovalec III. Izhodiščni plačni razred delovnega mesta je 13. plačni razred oziroma osnovna plača v višini 1.787,76 EUR bruto, pri čemer pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Kandidat vloži prijavo v pisni obliki na **priloženem obrazcu vloga za zaposlitev**, ki jo pošlje v zaprti ovojnici z označbo »javna objava svetovalec-pripravnik« na naslov: Upravna enota Ajdovščina, Vipavska cesta 11b, 5270 Ajdovščina, in sicer v roku 3 dni po objavi na osrednjem spletnem mestu državne uprave GOV.SI, <https://www.gov.si/zbirke/delovna-mesta/> in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [ue.ajdovscina@gov.si](mailto:ue.ajdovscina@gov.si), pri čemer veljavnost prijave ni pogojena z elektronskim podpisom.

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire.

Informacije o delovnem področju daje Erika Koren Kušnjerek, tel: 05 36 43 228, o izvedbi javne objave pa Ana Kobal, tel: 05 36 43 264.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

mag. Oton Lahajnar

načelnik

Priloga:

- obrazec za zaposlitev

Poslati:

* objava na portal GOV.SI,
* objava na Zavodu RS za zaposlovanje